
1/2026. (I.28) OB határozat:
Az Országos Szlovén Önkormányzat Oktatási Bizottsága a Kossics József Kétnyelvű Általános Iskola és Óvoda 2025/2026. tanév II. félévi tantárgyfelosztását megismerte 
· és az előterjesztés szerint (1. sz. melléklet) javasolja elfogadni a Közgyűlésnek. 
· illetve az Oktatási Bizottság javasolja, hogy Országos Szlovén Önkormányzat Közgyűlése – jelen határozat kézhezvételét követő 15 napon belül – írásbeli tájékoztatást kérjen az intézmény igazgatójától, hogy a köznevelési intézmény érintett munkatársai a szlovén nyelvből 2027. februárjában esedékes (rész)nyelvvizsga-teljesítési kötelezettségre vonatkozó felkészülés milyen fázisában vannak, illetve az Országos Szlovén Önkormányzat Közgyűlésének hatályban lévő 128/2019. (IX.30.) OSZÖ határozata alapján is - minden pontra kiterjedően- részletes tájékoztatást kérjen a Fenntartó a fentiek szerint jelzett határidővel.  

2/2026. (I.28) OB határozat:
Az Országos Szlovén Önkormányzat Oktatási Bizottsága az Apátistvánfalvi Kéttannyelvű Általános Iskola és Óvoda 2025/2026. tanév II. félévi tantárgyfelosztását megismerte 
· és az előterjesztés szerint (2. sz. melléklet) javasolja elfogadni a Közgyűlésnek. 
· illetve az Oktatási Bizottság javasolja, hogy Országos Szlovén Önkormányzat Közgyűlése – jelen határozat kézhezvételét követő 15 napon belül – írásbeli tájékoztatást kérjen az intézmény igazgatójától, hogy a köznevelési intézmény érintett munkatársai a szlovén nyelvből 2027. februárjában esedékes (rész)nyelvvizsga-teljesítési kötelezettségre vonatkozó felkészülés milyen fázisában vannak, illetve az Országos Szlovén Önkormányzat Közgyűlésének hatályban lévő 128/2019. (IX.30.) OSZÖ határozata alapján is - minden pontra kiterjedően- részletes tájékoztatást kérjen a Fenntartó a fentiek szerint jelzett határidővel.  

3/2026. (I.28) OB határozat:
Az Országos Szlovén Önkormányzat Oktatási Bizottsága megismerte a Kossics  
József Kétnyelvű Általános Iskola és Óvoda – 9985 Felsőszölnök, Templom út 5. 
szám alatti intézményegysége -vonatkozásában a 2026/2027. nevelési évtől 
tervezett alapfeladatellátás-módosítással összefüggő – 3. 1. sz. melléklet szerinti- 
javaslatot, amellyel egyetért. 

4/2026. (II.14.) OB határozat:
Az Országos Szlovén Önkormányzat Oktatási Bizottsága 
áttekintette az Országos Szlovén Önkormányzat 2026. évi költségvetési 
határozat-tervezetét az 1. sz. melléklet szerint, amellyel, illetve annak oktatási 	            vonatkozású részeivel egyetért, így az Oktatási Bizottság elfogadásra ajánlja 
azt az OSZÖ Közgyűlés részére.    
5/2026. (II.14.) OB határozat: 
Az Országos Szlovén Önkormányzat Oktatási Bizottsága a 
Kossics József Kétnyelvű Általános Iskola és Óvoda 
2025/2026. tanévének I. félévi munkájáról szóló 
szakmai tájékoztatót megtárgyalta és a 2. sz. melléklet 
szerint elfogadásra ajánlja a Közgyűlés részére. 


6/2026. (II.14.) OB határozat: 
 Az Országos Szlovén Önkormányzat Oktatási Bizottsága áttekintette az 	
Apátistvánfalvi Kéttannyelvű Általános Iskola és Óvoda 2025/2026. 		
tanévének I. félévi munkájáról szóló szakmai tájékoztatót - mely a jegyzőkönyv 
3. sz. mellékletét képezi -, és elfogadásra ajánlja azt az OSZÖ Közgyűlés részére.
 

7/2026. (V.15.) OB határozat:
Az Országos Szlovén Önkormányzat Oktatási Bizottsága az Országos Szlovén Önkormányzat fenntartásában működő köznevelési intézmények átszervezését (beolvadás jogutódlással) áttekintette és annak okán, hogy az Országos Szlovén Önkormányzat messzemenően elkötelezett a szlovén nemzetiségi/kétnyelvű nevelés feltételeinek magas színvonalú biztosítása mellett, alapvető célja a szlovén kétnyelvű oktatás-nevelés minőségének további javítása, a szakos ellátottság növelése, illetve a pedagógiai program korszerűsítése, egyetért azzal, hogy 

1. az Országos Szlovén Önkormányzat fenntartásában működő Apátistvánfalvi Kéttannyelvű Általános Iskola és Óvoda - az államháztartásról szóló 2011. évi CXCV. törvény 11. § (3) bekezdése értelmében - 2026.09.01. -i hatállyal beolvadjon a Kossics József Kétnyelvű Általános Iskola és Óvodába. A megszűnő költségvetési szerv (Apátistvánfalvi Kéttannyelvű Általános Iskola és Óvoda) által ellátott közfeladatokat a jogutód költségvetési szerv, a Kossics József Kétnyelvű Általános Iskola és Óvoda látja el 2026.09.01. napjától. A megszűnő költségvetési szerv általi kötelezettségvállalások határideje: 2026. 08. 31. A megszűnő költségvetési szervet terhelő követelések, kötelezettségek a jogutód intézményt terhelik. A megszűnő költségvetési szerv alkalmazottainak tovább foglalkoztatására a jogutód intézményben kerül sor.
2. Az Országos Szlovén Önkormányzat Oktatási Bizottsága áttekintette a(z):
· Apátistvánfalvi Kéttannyelvű Általános Iskola és Óvoda Megszüntető okiratát
· Kossics József Kétnyelvű Általános Iskola és Óvoda Alapító okiratának módosítását 
· Kossics József Kétnyelvű Általános Iskola és Óvoda egységes szerkezetű Alapító okiratát 
       és azokat az előterjesztés szerinti formában javasolja jóváhagyásra a Közgyűlésnek. 

8/2026. (VI.25.) OB határozat: 
Az Országos Szlovén Önkormányzat Oktatási Bizottsága a Kossics József 
Kétnyelvű Általános Iskola és Óvoda főigazgatói feladatellátással kapcsolatos 
előterjesztést megtárgyalta és a Közgyűlés részére döntéshozatalra bocsátja.

9/2026. (VIII.06.) OB határozat:   
Az Országos Szlovén Önkormányzat Oktatási Bizottsága a nemzetiségek jogairól szóló 2011. évi CLXXIX. törvény 104. §. (2) bekezdése alapján az Oktatási Bizottság Szervezeti és Működési Szabályzatának módosítását a következők szerint jóváhagyja:
Az Oktatási Bizottság tagjainak névsora:
Labritz Regina, elnök
Faschingé Libricz Irén, képviselő 
Treiberné Doncsecz Ildikó, képviselő 
Wachter Gábor, képviselő 

10/2026. (VIII.06.) OB határozat:   
Az Országos Szlovén Önkormányzat Oktatási Bizottsága a Kossics József Kétnyelvű Általános Iskola és Óvoda Szervezeti és Működési Szabályzatát megvizsgálta, s a csatolt 2. sz. melléklet szerint elgogadásra ajánlja a Közgyűlés részére. 

11/2026. (VIII.06.) OB határozat:   
Az Országos Szlovén Önkormányzat Oktatási Bizottsága a Kossics József Kétnyelvű Általános Iskola és Óvoda főigazgatói feladatainak ellátására beérkezett pályázatok vonatkozásában megállapította, hogy: 
1. A főigazgatói megbízásnál a Szlovéniában szerzett honosított szakképzettség és a megfelelően igazolt pedagógiai szakmai gyakorlat nem jelent akadályt, azonban a szlovéniai igazgatói szakképzettség nem elfogadható, azt a magyarországi rendszerben szükséges megszerezni, tekintettel arra, hogy a pedagógus-szakvizsga keretében az igazgatói/főigazgatói feladatok ellátásához szükséges, a magyarországi jogrendnek megfelelő jogi, gazdasági, igazgatási ismeretek elsajátítása történik. Erre egy külföldi igazgatói vizsga nem tud felkészíteni. 
            Jelen körülmények között a pályázati dokumentációk – a pályázati kiírás szerinti 
            szempontok alapján- nem támogathatóak.  
2. Az Országos Szlovén Önkormányzat Oktatási Bizottsága javasolja, hogy az Országos Szlovén Önkormányzat Közgyűlése ideiglenes vezetői megbízásról döntsön a a Kossics József Kétnyelvű Általános Iskola és Óvoda főigazgatói feladatainak ellátása ügyében.

12/2026. (VIII.06.) OB határozat: 
Az Országos Szlovén Önkormányzat Oktatási Bizottsága a Kossics József Kétnyelvű Általános Iskola és Óvoda 2025/2026. tanévi (I félév és II. félév) munkájáról szóló beszámolót megtárgyalta és a 4.1. és 4.2. sz. melléklet szerint elfogadásra ajánlja azt a Közgyűlés részére.

13/2026. (VIII.06.) OB határozat: 
Az Országos Szlovén Önkormányzat Közgyűlése az Apátistvánfalvi Kéttannyelvű Általános Iskola és Óvoda 2025/2026. tanévi munkájáról szóló beszámolót megtárgyalta és az 5. sz. melléklet szerint elfogadásra ajánlja azt a Közgyűlés részére.




